open-index/open-wikipedia-markdown huggingface dataset:
ฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2018

** ฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2018** (หรือที่รู้จักในชื่อ **ยูฟ่า อันเดอร์-19 ยูโร 2018**) เป็นการแข่งขัน ฟุตบอลชิงแชมป์แห่งชาติยุโรป รุ่นอายุไม่เกิน 19 ปี ครั้งที่ 17 (ครั้งที่ 67 ถ้า รุ่นอายุไม่เกิน 18 ปี และ รุ่นเยาวชนรวมอยู่ด้วย), ซึ่งเป็นการแข่งขันฟุตบอลระดับเยาวชนของทีมชาติซึ่งจัดขึ้นโดย ยูฟ่า สำหรับฟุตบอลชายทีมชาติรุ่นอายุไม่เกิน 19 ปีของทวีปยุโรป. ฟินแลนด์, ซึ่งได้รับการคัดเลือกโดยยูฟ่าเมื่อวันที่ 26 มกราคม ค.ศ. 2015, จะเป็นเจ้าภาพจัดการแข่งขัน.

## รอบคัดเลือก

### ทีมที่ผ่านเข้ารอบ

## สนามแข่งขัน
ทัวร์นาเมนต์นี้จะจัดขึ้นในเมือง Vaasa และ Seinäjoki.





## ผู้เล่น

## รอบแบ่งกลุ่ม
โปรแกรมการแข่งขันทัวร์นาเมนต์รอบสุดท้ายได้รับการยืนยันเมื่อวันที่ 5 มิถุนายน พ.ศ. 2561.

เวลาทั้งหมดเป็นเวลาท้องถิ่น, EEST (UTC+3).

### กลุ่ม เอ

----

----

### กลุ่ม บี

----

----

## รอบแพ้คัดออก

### สายการแข่งขัน

### รอบเพลย์ออฟฟุตบอลโลกเยาวชนอายุไม่เกิน 20 ปี
ผู้ชนะจะได้สิทธิ์เข้าแข่งขันสำหรับ ฟุตบอลโลกเยาวชนอายุไม่เกิน 20 ปี 2019.

### รอบรองชนะเลิศ

----

### รอบชิงชนะเลิศ

## ทีมที่ผ่านเข้ารอบสำหรับฟุตบอลโลกเยาวชนอายุไม่เกิน 20 ปี
หกทีมด้านล่างนี้ที่มาจากยูฟ่าได้สิทธิ์สำหรับ ฟุตบอลโลกเยาวชนอายุไม่เกิน 20 ปี 2019, รวมไปถึงโปแลนด์ที่มีคุณสมบัติเป็นเจ้าภาพ.

:1 **ตัวหนา** หมายถึงทีมแชมป์สำหรับปีนั้น. *ตัวเอียง* หมายถึงทีมที่เป็นเจ้าภาพสำหรับปีนั้น.

## อันดับดาวซัลโว
การแข่งขันทั้งหมดมี 58 ประตูที่ทำได้ใน 16 นัด, สำหรับค่าเฉลี่ย  ประตูต่อนัด.

;5 ประตู

* Jota
* Francisco Trincão

;4 ประตู

* Amine Gouiri
* Moise Kean

;2 ประตู

* Rafik Guitane
* Nabil Alioui
* Christian Capone
* Gianluca Scamacca
* Erik Botheim
* Jens Petter Hauge
* Eman Markovic
* Miguel Luís
* Pedro Correia
* Serhiy Buletsa

;1 ประตู

* Ben Brereton
* Elliot Embleton
* Japhet Tanganga
* Marcus Tavernier
* Eetu Vertainen
* Saku Ylätupa
* Mickaël Cuisance
* Moussa Diaby
* Myziane Maolida
* Davide Frattesi
* Nicolò Zaniolo
* Christian Borchgrevink
* Erling Braut Håland
* Mésaque Djú
* José Gomes
* Domingos Quina
* Metehan Güçlü
* Güven Yalçın
* Vladyslav Supriaha
* Heorhii Tsitaishvili

## อ้างอิง

## แหล่งข้อมูลอื่น
*
*2017/18 final tournament: Finland, UEFA.com


2018
ปฏิบัติการดรากูน

**ปฏิบัติการดรากูน** (ขั้นแรกเรียกว่า **ปฏิบัติการแอนวิล**) เป็นรหัสนามสำหรับฝ่ายสัมพันธมิตรเข้ารุกฝรั่งเศสทางตอนใต้ เมื่อวันที่ 15 สิงหาคม ค.ศ. 1944 ปฏิบัติการครั้งนี้ในช่วงแรกที่จะเปิดฉากพร้อมกับปฏิบัติการโอเวอร์ลอร์ด การยกพลขึ้นบกของฝ่ายสัมพันธมิตรที่นอร์ม็องดี แต่กลับขาดแคลนทรัพยากรจนนำไปสู่การยกเลิกการยกพลขึ้นบกที่สอง ในเดือนกรกฎาคม ค.ศ. 1944 การยกพลขึ้นบกได้ถูกนำมาพิจารณาใหม่ ว่าท่าเรือนอร์ม็องดีจะไม่มีสมรรถภาพที่เพียงพอที่จะให้การสนับสนุนแก่กองกำลังฝ่ายสัมพันธมิตร ในขณะเดียวกัน, กองบัญชาการระดับสูงฝรั่งเศสได้ผลักดันให้เกิดการรื้อฟื้นปฏิบัติการครั้งนี้ ซึ่งรวมไปถึงจำนวนขนาดใหญ่ของทหารฝรั่งเศส ผลลัพธ์คือ, ปฏิบัติการครั้งนี้ได้รับการอนุมัติในที่สุดในเดือนกรกฎาคมเพื่อที่จะดำเนินการในเดือนสิงหาคม

เป้าหมายของปฏิบัติการครั้งนี้คือการรักษาความปลอดภัยให้กับท่าเรือที่สำคัญของฝรั่งเศสบนชายฝั่งทะเลเมดิเตอร์เรเนียนและเพิ่มการกดดันต่อกองกำลังเยอรมันโดยเปิดฉากแนวรบที่สอง ภายหลังเบื้องต้นบางส่วนของปฏิบัติการคอมมานโด รวมถึงทหารโดดร่มที่สองของบริติซจะทำการลงสู่บนแนวหลังข้าศึกเพื่อรักษาความปลอดภัยต่อการขนส่งที่สำคัญ กองทัพน้อยที่ 4 แห่งสหรัฐจะทำการยกพลขึ้นบกที่ชายหาดของโกตดาซูร์ภายใต้การคุ้มกันของกองเรือขนาดใหญ่ ตามด้วยหลายกองพลของกองทัพฝรั่สเศสบี พวกเขาต้องพบการต่อต้านของกองกำลังที่กระจัดจายของกองทัพเยอรมันกลุ่มจี ความอ่อนแอลงโดยการโยกย้ายกองพลไปยังแนวรบอื่นๆและการสับเปลี่ยนทหารด้วยออสลีเจียน (Ostlegionen) เป็นสามเท่าที่ติดตั้งด้วยเครื่องมือที่ล้าสมัย 

มันได้ถูกขัดขวางโดยอำนาจทางอากาศของฝ่ายสัมพันธมิตรและการก่อการกำเริบในวงกว้างของขบวนการต่อต้านฝรั่งเศส กองกำลังเยอรมันที่อ่อนแอลงต้องพ่ายแพ้อย่างรวดเร็ว เยอรมันได้ถอนกำลังไปยังทางเหนือผ่านหุบเขาแม่น้ำโรน เพื่อสร้างแนวป้องกันที่มั่นคงที่ดีฌง หน่วยทหารฝ่ายสัมพันธมิตรสามารถไล่ติดตามเยอรมันทันและบล็อกเส้นทางของพวกเขาบางส่วนที่ montélimar  การสู้รบที่ตามมาได้นำไปสู่การจนมุม พร้อมกับทั้งสองฝ่ายไม่สามารถบรรลุการบุกทะลวงได้อย่างเด็ดขาด จนกระทั่งในที่สุดเยอรมันสามารถบรรลุในการถอนกำลังและล่าถอยออกจากเมือง ในขณะที่เยอรมันกำลังล่าถอย ฝรั่งเศสได้เข้ายึดท่าเรือที่สำคัญคือ มาร์แซย์ และตูลง ที่ได้ถูกกำหนดไว้ในปฏิบัติการไม่นานหลักจากนั้น

เยอรมันไม่สามารถครองดีฌงได้และได้รับคำสั่งให้ถอนกำลังออกจากฝรั่งเศสทางตอนใต้ กองทัพกลุ่มจีได้ล่าถอยไปยังทางเหนือ ซึ่งถูกไล่ติดตามโดยกองกำลังฝ่ายสัมพันธมิตร การสู้รบอย่างไป ๆ มา ๆ จนไปถึงภูเขาโวฌที่กองทัพกลุ่มจีสามารถสร้างแนวป้องกันที่มั่นคงได้ในที่สุด กองกำลังฝ่ายสัมพันธมิตรมีความจำเป็นที่ต้องปรับปรุงโครงสร้างและเผชิญหน้ากับการต้านทานที่แข็งแกร่งของเยอรมัน การรุกได้หยุดลง เมื่อวันที่ 14 กันยายน ปฏิบัติการดรากูนนับว่าเป็นความประสบความสำเร็จโดยฝ่ายสัมพันธมิตร ได้ช่วยให้พวกเขาทำการปลดปล่อยส่วนใหญ่ของฝรั่งเศสทางตอนใต้ในเวลาเพียงสี่สัปดาห์ ในขณะที่ก่อให้เกิดความสูญเสียอย่างหนักต่อกองกำลังเยอรมัน แม้ว่าหลายนายของหน่วยทหารเยอรมันที่ดีที่สุดสามารถหลบหนีไปได้ การเข้ายึดครองท่าเรือฝรั่งเศสได้ถูกใส่ไปในปฏิบัติการ ได้ช่วยให้แก่ฝ่ายสัมพันธมิตรเพื่อแก้ไขปัญหาการสนับสนุนบางส่วน

## อ้างอิง

หมวดหมู่:สงครามโลกครั้งที่สอง
หมวดหมู่:การบุกครองในสงครามโลกครั้งที่สอง
หมวดหมู่:การบุกครองโดยสหรัฐ
หมวดหมู่:การบุกครองฝรั่งเศส
หมวดหมู่:การบุกครองโดยสหราชอาณาจักร
หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:แนวรบด้านตะวันตก (สงครามโลกครั้งที่สอง)
ยัง คย็อง-จ็อง

**ยัง คย็อง-จ็อง** (; 3 มีนาคม ค.ศ. 1920 – 7 เมษายน ค.ศ. 1992) เป็นทหารชาวเกาหลี เคยร่วมรบในกองทัพจักรวรรดิญี่ปุ่น กองทัพแดง และต่อมากองทัพบกเยอรมันในช่วงสงครามโลกครั้งที่สอง เขาเป็นทหารเพียงคนเดียวที่ได้เข้าร่วมรบทั้งสามฝ่ายในสงครามครั้งนี้ และด้วยสถานะนี้ทำให้เขาได้รับการยอมรับ

## สงครามโลกครั้งที่สอง
คย็อง-จ็องเป็นชาวเกาหลีที่เกิดในยุคที่เป็นอาณานิคมของญี่ปุ่น เมื่ออายุย่างเข้า 18 ปี เขาถูกเกณฑ์เข้าเป็นทหารในกองทัพคันโตของญี่ปุ่นในปีค.ศ. 1938 และได้เข้าสู้รบกับทหารโซเวียตในยุทธการที่ฮาลฮิน กอลในปีค.ศ. 1939 เขาถูกจับกุมเป็นชเลยโดยกองทัพแดงถูกส่งไปยังค่ายกูลัก

ความขาดแคลนกำลังพลของโซเวียตในการสู้รบกับนาซีเยอรมนี ทำให้ในปีค.ศ. 1942 คย็อง-จ็องถูกบังคับให้เข้าร่วมกับกองทัพแดงพร้อมกับเชลยอีกหลายพันคน เขาถูกส่งไปยังแนวรบด้านตะวันออกในทวีปยุโรป

ในปีค.ศ. 1943 คย็อง-จ็องถูกจับกุมโดยทหารเยอรมันในยูเครนตะวันออกในช่วงยุทธการที่คาร์คอฟครั้งที่ 3 และได้เข้าร่วม "กองทหารตะวันออก" () ในสังกัดแวร์มัคท์ เขาถูกส่งตัวไปฝรั่งเศสในยึดครองเพื่อปฏิบัติหน้าที่ในกองพันของอดีตเชลยศึกโซเวียตบนคาบสมุทรโคเตนตินในนอร์ม็องดีใกล้กับชายหาดยูทาห์ ต่อมาภายหลังการยกพลขึ้นบกโดยทหารสัมพันธมิตร คย็อง-จ็องถูกจับกุมโดยทหารพลร่มอเมริกันในเดือนมิถุนายน ค.ศ. 1944

ตอนแรกอเมริกันคิดว่าเขาเป็นทหารญี่ปุ่นในเครื่องแบบทหารแวร์มัคท์ ร้อยโทโรเบิร์น บริวเนอร์ (Robert Brewer) จากกรมทหารราบโดดร่มชูชีพที่ 506 กองพลทหารโดดร่มที่ 101 รายงานว่าทหารใต้บัญชาของเขาได้จับกุมชาวเอเชียสี่คนในชุดเครื่องแบบทหารแวร์มัคท์หลังการยกพลขึ้นบกชายหาดยูทาห์ และในตอนแรกไม่มีใครสามารถสื่อสารกับพวกเขาได้เลย ยังได้ถูกส่งไปยังค่ายเชลยในอังกฤษและต่อมาถูกย้ายไปยังค่ายในสหรัฐอเมริกา

## ชีวิตต่อมา
ยัง คย็อง-จ็อง, เชลยศึกเยอรมัน ได้รับการปล่อยตัวโดยกองทัพสหรัฐจากถูกจองจำในปีค.ศ. 1947 เขาได้สัญชาติอเมริกัน และย้ายไปพำนักในรัฐอิลลินอย ที่เขาได้ใช้ชีวิตจนกระทั่งเขาได้เสียชีวิตลงในปีค.ศ. 1992 เรื่องราวของเขาถูกสร้างเป็นภาพยนตร์เกาหลีใต้เรื่อง *My Way* ออกฉายในปีค.ศ. 2011
 
หมวดหมู่:บุคคลที่เกิดในปี พ.ศ. 2463
หมวดหมู่:บุคคลที่เสียชีวิตในปี พ.ศ. 2535
หมวดหมู่:ชาวเกาหลี
หมวดหมู่:ทหารชาวโซเวียตในสงครามโลกครั้งที่สอง
หมวดหมู่:เชลยศึกสงครามโลกครั้งที่สองที่ถูกจับโดยสหภาพโซเวียต
หมวดหมู่:เชลยศึกชาวญี่ปุ่น
เอเอฟซีฟุตซอลคลับแชมเปียนชิพ 2018

**[[เอเอฟซีฟุตซอลคลับแชมเปียนชิพ]] 2018** หรือ **การแข่งขันฟุตซอลชิงแชมป์สโมสรเอเชีย 2018** เป็นการแข่งขันสโมสรฟุตซอลอาชีพของทวีปเอเชีย ครั้งที่ 9 ภายใต้การรับรองจากสมาพันธ์ฟุตบอลเอเชีย (เอเอฟซี) จัดขึ้นระหว่างวันที่ 1–12 สิงหาคม 2561 ที่ยกยาการ์ตา ประเทศอินโดนีเซีย

ชลบุรี บลูเวฟ คือทีมแชมป์เก่า

## ทีมที่ผ่านเข้ารอบ

## สนามแข่งขัน
แมตช์แต่ละนัดจะจัดขึ้นที่ กอร์ อูนี และ กอร์ อามองก์ โรโก.

## ผู้เล่น

แต่ละทีมจะมีการลงทะเบียนผู้เล่นจำนวน 14 คน โดยมีผู้รักษาประตูอย่างน้อยสองคน (ข้อบังคับบทความที่ 30.1 และ 30.2).

## รอบแบ่งกลุ่ม
สองทีมที่ดีที่สุดของแต่ละกลุ่มจะได้ผ่านเข้าสู่รอบก่อนรองชนะเลิศ.

เวลาทั้งหมดเป็นเวลาท้องถิ่น WIB (UTC+7).

### กลุ่ม เอ

----

----

### กลุ่ม บี

----

----

### กลุ่ม ซี

----

----

### กลุ่ม ดี

----

----

## รอบแพ้คัดออก

### สายการแข่งขัน

### รอบ 8 ทีมสุดท้าย

----

----

----

### รอบรองชนะเลิศ

----

### นัดชิงอันดับที่ 3

### รอบชิงชนะเลิศ

## ผู้ทำประตู

:

## รางวัล

;รางวัลผู้เล่นทรงคุณค่า
* Mahdi Javid ( แบงก์ออฟเบรุต)
;รางวัลดาวซัลโวสูงสุด
* Mahdi Javid ( แบงก์ออฟเบรุต) (12 ประตู)
;รางวัลทีมแฟร์เพลย์
* นาฟต์ อัล-วาซาต

## อ้างอิง

## แหล่งข้อมูลอื่น
*, the-AFC.com
*AFC Futsal Club Championship 2018, stats.the-AFC.com

2018
คลับ แชมเปียนชิพ
อะโซรีซเดสตีฮี (ภาพยนตร์ พ.ศ. 2515)

***อะโซรีซเดสตีฮี*** () เป็นภาพยนตร์แนวชีวิตและสงครามจากสหภาพโซเวียตในปี 1972 กำกับโดย Stanislav Rostotsky ภาพยนตร์ได้โครงเรื่องจากนิยายสั้นเรื่องเดียวกันในของ Boris Vasilyev ภาพยนตร์เรื่องนี้เกี่ยวข้องกับแนวร่วมต่อต้านสงคราม และมุ่งเน้นไปที่กองกำลังทหารหญิงรัสเซียในช่วงสงครามโลกครั้งที่สอง นอกจากนี้ *อะโซรีซเดสตีฮี* ยังได้รับการคัดเลือกในฐานะภาพยนตร์ของสหภาพโซเวียตให้เข้าชิงรางวัลสาขาภาพยนตร์ภาษาต่างประเทศยอดเยี่ยม ในงานประกาศผลรางวัลออสการ์ ครั้งที่ 45 ภาพยนตร์มีฉากหลังอยู่ที่คาเรเลีย (ใกล้ประเทศฟินแลนด์) และถ่ายทำใกล้ Ruskeala
## อ้างอิง

## แหล่งข้อมูลอื่น
* 
* '''''The Dawns Here Are Quiet''''' — part 1 on YouTube
* '''''The Dawns Here Are Quiet''''' — part 2 on YouTube

หมวดหมู่:ภาพยนตร์ที่ออกฉายในปี พ.ศ. 2515
หมวดหมู่:ภาพยนตร์โซเวียต
หมวดหมู่:ภาพยนตร์รัสเซีย
หมวดหมู่:ภาพยนตร์ที่มีเนื้อหาเกี่ยวกับสงครามโลกครั้งที่ 2
กุสตาโบ ดูดาเมล

**กุสตาโบ อาโดลโฟ ดูดาเมล รามิเรซ** () เป็นวาทยกรและนักไวโอลินชาวเวเนซุเอลา เขาเคยเป็นผู้อำนวยการวงออร์เกสตาซินโฟนิกาซิมอนโบลิบาร์ () ในเวเนซุเอลา และลอสแอนเจลิสฟิลฮาร์มอนิก (Los Angeles Philharmonic) ในสหรัฐอเมริกา

ดูดาเมลเกิดในบาร์กีซีเมโต ประเทศเวเนซุเอลา เขาเริ่มเรียนวิชาดนตรีตั้งแต่ยังเล็ก และเริ่มเรียนไวโอลินเมื่อมีอายุ 10 ขวบ ดูดาเมลเริ่มเรียนวาทยการใน ค.ศ. 1995 และได้รับแต่งตั้งเป็นผู้อำนวยการวงออร์เกสตาซินโฟนิกาซิมอนโบลิบาร์ ซึ่งเป็นวงออร์เคสตราเยาวชนของเวเนซุเอลา และมีโอกาสออกแสดงในหลายประเทศ เขายังเข้าเป็นศิษย์ของชาร์ล ดูว์ตัว (Charles Dutoit) ใน ค.ศ. 2002 และเป็นผู้ช่วยของไซมอน แรตเทิล ใน ค.ศ. 2003 และเมื่อเขาชนะรายการกุสตาฟมาห์เลอร์คันดักติงคอมพิทิชัน (Gustav Mahler Conducting Competition) ใน ค.ศ. 2004 ชื่อเสียงของเขาก็เริ่มแพร่กระจาย เขาได้เข้าเป็นวาทยกรหลักประจำวงกอเทนเบิร์กซิมโฟนี (Gothenburg Symphony) ระหว่าง ค.ศ. 2007–2008

ดูดาเมลได้เฉิดฉายในวงการเมื่อเขามีโอกาสเป็นวาทยกรในการแสดงของดอน โจวันนี ที่โรงละครลาสกาลาในนครมิลานเมื่อเดือนพฤศจิกายน ค.ศ. 2006 ต่อมาเขายังมีโอกาสเป็นวาทยกรให้กับวงเวียนนาฟิลฮาร์มอนิก (Vienna Philharmonic) เป็นครั้งแรกในเทศกาลลูเซิร์น ต่อมายังมีโอกาสเป็นวาทยกรให้กับวงชทุตการ์ตเรดิโอซิมโฟนีออร์เคสตรา (Stuttgart Radio Symphony Orchestra) ในการแสดงต่อพระพักตร์สมเด็จพระสันตะปาปาเบเนดิกต์ที่ 16 ในนครรัฐวาติกันเมื่อ ค.ศ. 2007

## อ้างอิง

หมวดหมู่:วาทยกร
หมวดหมู่:นักดนตรีคลาสสิก
เลิทเชินทัล

thumb|280px|ทัศนียภาพเมื่อมองไปทางตะวันออก

**เลิทเชินทัล** () เป็นหุบเขาที่ใหญ่ที่สุดทางตอนเหนือของหุบเขาโรนในรัฐวาเลของประเทศสวิตเซอร์แลนด์ ตั้งอยู่บริเวณเทือกเขาแอลป์ หุบเขานี้มีความยาวประมาณ 27 กิโลเมตร รายล้อมด้วยภูเขาสูงหลายแห่ง บีทชฮอร์น (3,934เมตร), ฮอคเคินฮอร์น (3,293เมตร), วีเลอร์ฮอร์น (3,307เมตร) เป็นต้น หุบเขาแห่งนี้มีประชากรทั้งสิ้นราว 1,500 คน หมู่บ้านที่ใหญ่ที่สุดชื่อวีเลอร์ (Wiler)

หมวดหมู่:เทือกเขาแอลป์
หมวดหมู่:ประเทศสวิตเซอร์แลนด์
เอเคบีโฟร์ตีเอต ทีมเอสเอช

**ทีเอสเอชโฟร์ตีเอต** () เป็นกลุ่มไอดอลหญิงสัญชาติจีน ประจำเซี่ยงไฮ้ และเป็นวงน้องสาวต่างประเทศ ลำดับที่ 5 ต่อจากเจเคทีโฟร์ตีเอต (JKT48), บีเอ็นเคโฟร์ตีเอต (BNK48), ทีพีอีโฟร์ตีเอต (TPE48) และ เอ็มเอ็นแอลโฟร์ตีเอต (MNL48) ของกลุ่มไอดอลญี่ปุ่น AKB48 ก่อตั้งขึ้นในปี 2561 หลังจากเหตุการณ์ละเมิดสัญญาของ SNH48 เมื่อปี 2559 โดยอดีตมีชื่อว่า **เอเคบีโฟร์ตีเอต ทีมเอสเอช (AKB48 Team SH)** และในวันที่ 1 มกราคม ได้มีการประกาศชื่อใหม่อย่างเป็นทางการคือ **ทีเอสเอชโฟร์ตีเอต (TSH48)**

## ประวัติ
เมื่อวันที่ 10 เมษายน 2561 มีการเปิดรับสมัครสมาชิกรุ่นแรก โดยมีผู้เข้าสมัครจำนวน 38,066 คนในเดือนพฤษภาคม การคัดเลือกเริ่มจากการคัดกรองผู้เข้าสมัครจากใบสมัคร จากนั้นกรรมการได้สัมภาษณ์ผู้เข้าสมัครในทั้ง 6 หัวเมือง เพื่อค้นหา 62 คนสุดท้ายที่จะได้มาแสดงทักษะในด้านการร้องและเต้น เมื่อวันที่ 24 กรกฎาคม ผู้เข้าแข่งขันทั้ง 23 คนได้รับเลือกให้เป็นสมาชิกรุ่นแรกของทีมเอสเอช โดยสมาชิก 2 คน หลิว เนี่ยน และเหมา เหวยเจีย เคยเป็นผู้เข้าแข่งขันในรายการพรอดิวซ์ 101 ของประเทศจีน

ในปี 2563 เฉิน หยิง และหู ซินหยิ่น เป็นตัวแทนในนามของ AKB48 China เข้าร่วมแข่งขันในรายการ青春有你2 *Youth With You Season2* (Idol Producer Season 3) และในปีเดียวกัน หลิว เนี่ยน, ว่าน ฟางโจว, หวัง ยฺหวีตั่ว,ถัง เฮนรี่ และจู หลิง ได้เข้าร่วมแข่งขันรายการ Produce Camp 2020

## สมาชิก

### ทีมเอสเอช (Team SH)

### เค็งกีวเซ (Trainee)

## ผลงาน

### อีพี



### ดิจิทัลซิงเกิล

### อัลบั้ม

## การจัดระบบ
### การเปลี่ยนแปลงสมาชิก
นับตั้งแต่งานเปิดตัวครั้งแรกของ AKB48 Team SH ทางวงได้มีการคัดเลือกสมาชิกเข้ามาแล้วทั้งสิ้น 6 รุ่น โดยไม่นับสมาชิกที่ย้ายมาจากวงพี่น้อง

## การแสดงในเธียเตอร์
การแสดงของ AKB48 Team SH จะทำการแสดงที่ Shanghai Yangtze Theatre

### AKB48 Team SH

### Trainee

## อดีตสมาชิก

## อ้างอิง

## แหล่งข้อมูลอื่น
*  

หมวดหมู่:วงน้องสาวของเอเคบีโฟร์ตีเอต
หมวดหมู่:กลุ่มดนตรีที่ก่อตั้งในปี พ.ศ. 2561
Heißer Sommer

***Heißer Sommer*** (เยอรมันว่า *ฤดูร้อนที่ร้อน*) เป็นภาพยนตร์แนวดนตรีจากเยอรมนีตะวันออก วิดีโอได้รับการแผยแพร่ในปี 2001 ในชื่อ "The East German Grease" แม้ว่าอาจจะเป็นแนวคิดที่ใกล้เคียงกับภาพยนตร์เรื่อง *Summer Holiday* ของอังกฤษในปี 1964 ที่นำแสดงโดยคลิฟฟ์ ริชาร์ด

เนื้อเรื่องของภาพยนตร์จะเกี่ยวกับ กลุ่มเด็กหญิงและเด็กชายกลุ่มหนึ่งแยกจากกันขณะเดินทางจากนครไลพ์ซิช ไปยังเกาะรือเกินสำหรับวันหยุดฤดูร้อน ในตอนแรกได้พยายามที่จะละเลยและหลีกเลี่ยงซึ่งกันและกัน แต่ทั้งสองกลุ่มกลับพบว่าตัวเองใกล้ชิดกันด้วยโดยผ่อนคลายร่วมกันเพลิดเพลินไปกับกลุ่มของกันและกันและความสัมพันธ์ที่เกิดขึ้นได้พัฒนาขึ้น ภาพยนตร์เกี่ยวข้องกับความขัดแย้งของแต่ละความสัมพันธ์ในกลุ่มด้วยการร้องเพลงและการเต้นตามแต่ละสถานการณ์รวมถึงการเผชิญหน้ากับโฟล์คชโปลีไซ เป็นระยะ ๆ ภาพยนตร์ส่วนใหญ่ถ่ายทำบน Ruegen Island ซึ่งในเวลานั้น เป็นจุดหมายปลายทางยอดนิยมสำหรับชาวเยอรมนีตะวันออกและเป็นที่นิยมของนักท่องเที่ยวทั่วโลกในปัจจุบัน รวมถึงแสดงภาพตอนต้นของนครไลพ์ซิช และกรุงเบอร์ลินตะวันออก ในช่วงยุคฟื้นฟูบูรณะและสร้างใหม่ในอดีตเยอรมนีตะวันออก

## แหล่งข้อมูลอื่น
* In 2009, a live musical production of the show was held in Berlin: Heisser Sommer Musical
* 
* Various links for Heißer Sommer at IMDb

หมวดหมู่:ภาพยนตร์ที่ออกฉายในปี พ.ศ. 2511
หมวดหมู่:ภาพยนตร์เยอรมัน
หมวดหมู่:ภาพยนตร์เยอรมนีตะวันออก
จันทรุปราคา กรกฎาคม พ.ศ. 2561

**[[จันทรุปราคา]]เต็มดวง**เกิดขึ้นในวันที่ 28 กรกฎาคม พ.ศ. 2561 โดยดวงจันทร์เคลื่อนผ่านที่ศูนย์กลางของเงาของโลก ครั้งนี้จะเป็นครั้งแรกของปรากฏการณ์จันทรุปราคาศูนย์กลาง นับตั้งแต่วันที่ 15 มิถุนายน พ.ศ. 2554

เนื่องจากจันทรุปราคาครั้งนี้เกิดขึ้นใกล้กับจุดจุดไกลที่สุดของระนาบวงโคจร อุปราคาครั้งนี้จึงจะกลายเป็นจันทรุปราคาเต็มดวงครั้งที่ยาวนานที่สุดในศตวรรษที่ 21 ซึ่งคราสจะใช้เวลาประมาณ 103 นาที 

อุปราคาครั้งนี้เป็นจันทรุปราคาเต็มดวงครั้งที่สองของปี 2561 โดยครั้งแรกเกิดขึ้นในเดือนมกราคม และอุปราคาครั้งนี้ยังจะเกิดขึ้นพร้อม ๆ กับปรากฏการณ์ดาวอังคารอยู่ในตำแหน่งตรงข้ามดวงอาทิตย์ที่สุด ซึ่งเป็นเรื่องบังเอิญที่จะเกิดขึ้นในทุก ๆ 25,000 ปี

## การมองเห็น
จันทรุปราคานี้มองเห็นได้อย่างสมบูรณ์ในด้านตะวันออกของทวีปแอฟริกาและทวีปเอเชียกลาง เห็นในขณะดวงจันทร์กำลังขึ้นในทวีปอเมริกาใต้ ด้านตะวันตกของทวีปแอฟริกาและทวีปยุโรป และเห็นในขณะดวงจันทร์กำลังตกในทวีปเอเชียตะวันออกและทวีปออสเตรเลีย

## เบื้องหลัง

จันทรุปราคาเกิดขึ้นเมื่อดวงจันทร์เคลื่อนผ่านภายในเงามืด (เงา) ของโลก ขณะที่เริ่มอุปราคา เงาแรกของโลกจะทำให้ดวงจันทร์มืดลงเล็กน้อย หลังจากนั้น เงาจะเริ่ม "ปกคลุม" ส่วนของดวงจันทร์ เปลี่ยนแปลงให้มันเริ่มมีสีน้ำตาลอมแดงเข้ม (โดยปกติ สีสามารถปรวนแปรได้ขึ้นอยู่กับเงื่อนไขในชั้นบรรยากาศ) ดวงจันทร์จะปรากฏเป็นสีแดงเนื่องจากการกระจัดกระจายของเรย์ลี (เป็นปรากกฎการณ์เดียวกันกับที่ทำให้ดวงอาทิตย์เป็นสีแดงขณะตก) และการหักเหแสงนั้นโดยชั้นบรรยากาศของโลกเข้าสู่เงามืด

ตามการจำลองแสดงให้เห็นถึงลักษณะภายนอกโดยประมาณของดวงจันทร์ ขณะกำลังเคลื่อนที่ผ่านเงาของโลก ความสว่างของดวงจันทร์เพิ่มขึ้นภายในเงามัว บางส่วนตอนเหนือของดวงจันทร์เคลื่อนเข้าใกล้ศูนย์กลางเงา ทำให้บริเวณนั้นมืดที่สุด และมีลักษณะภายนอกโดยมากเป็นสีแดง

360px

## อุปราคาที่เกี่ยวข้อง
### ชุดปีจันทรคติ

### ชุดแซรอส

## อ่างอิง

## แหล่งข้อมูลอื่น
* 
* Hermit eclipse: 2018-07-27
หลิว เสี่ยวชิ่ง

**หลิว เสี่ยวชิ่ง** เกิดเมื่อวันที่ 30 ตุลาคม พ.ศ. 2493 เธอเป็นนักแสดงและนักธุรกิจหญิงชาวจีน เธอเป็นนักแสดงหญิงชั้นนำของจีนในยุค 1980s

## ประวัติ
ก่อนหน้าที่เธอจะเป็นนักแสดง เธอเคยทำงานในโรงงานมาก่อน และเป็นนักโฆษณาในกองทัพจีน และหลังจากนั้นเธอเป็นนักแสดงของกองทัพทหารจีน

หลิว เสี่ยวชิ่ง สาวอมตะตัวแม่ที่เพิ่งเป็นเจ้าสาวรอบที่ 4 ไปเมื่อไม่นานมานี้เอง ถึงแม้ว่าความงามของเธอจะถูกฟันธงว่ามันไม่ใช่เรื่องธรรมดา เป็นเพราะมีดหมอล้วน ๆ ที่ทำให้คุณป้าวัย 58 ปีที่อีกไม่นานก็จะฉลองแซยิกใหญ่ในวัย 60 ปีอยู่แล้ว ดูสาวและตึงได้ขนาดนี้ จนหาคนลงความเห็นว่าแทบไม่เหลือของจริงในตัวคุณป้า “หลิว เสี่ยวชิ่ง” แต่สิ่งหนึ่งที่ต้องยอมรับในตัวเธอว่า ทั้งท่าทาง กริยา และแววตาของเธอ ไม่แสดงถึงสูงวัยเลยแม้แต่น้อย จึงไม่แปลกที่ใคร ๆ ก็ต้องยกนิ้วให้เธอเป็นเบอร์หนึ่งในเรื่องนี้

## อ้างอิง


หมวดหมู่:บุคคลที่เกิดในปี พ.ศ. 2494
หมวดหมู่:ผู้เขียนอัตชีวประวัติชาวจีน
หมวดหมู่:นักแสดงภาพยนตร์หญิงชาวจีน
หมวดหมู่:นักแสดงละครโทรทัศน์หญิงชาวจีน
หมวดหมู่:บุคคลที่ยังมีชีวิตอยู่
หมวดหมู่:นักแสดงจีน
สถานีรถไฟอีดีเอสเอ

**สถานีรถไฟอีดีเอสเอ** เป็นสถานีรถไฟระดับดินบนเส้นทางรถไฟสายใต้ของการรถไฟแห่งชาติฟิลิปปินส์ ตัวสถานีตั้งอยู่บริเวณจุดตัดทางด่วนลูซอนใต้และถนนอีดีเอสเอในมากาตี

อีดีเอสเอเป็นสถานีรถไฟลำดับที่ 11 เมื่อนับจากสถานีรถไฟตูตูบัน และเป็นหนึ่งในสามสถานีที่ตั้งอยู่ที่เมืองมากาตี อีกสองสถานีได้แก่สถานีรภไฟบูเอนดีอาและถนนปาไซ อีดีเอสเอเป็นสถานีลำดับสุดท้ายในมากาตีก่อนเข้าสู่เมืองตากีก

## แผนผังสถานี

## สถานที่สำคัญใกล้เคียง
* อัลฟาแลนด์ เซาท์เกต เทาเวอร์ แอนด์ มอลล์
* หมู่บ้านมากัลลานีส
* หมู่บ้านดัสมารีนัส
* อายาลาเซ็นเตอร์

อ
หมวดหมู่:สิ่งก่อสร้างในมากาตี
เฮลเมทเฮดส์

**เฮลเมทเฮดส์** () เป็นวงดนตรีร็อกแอนด์โรลชาวไทยจากกรุงเทพมหานคร ก่อตั้งขึ้นในปี พ.ศ. 2555 ประกอบด้วยสมาชิกจำนวนสี่คน คือ ชตารัช ศรีดำรงรักษ์ (ร้องนำและกีตาร์) เดียว สุวีระ (กีตาร์เบส) สดายุ สวรรณจุณีย์ (กลอง) และณัฐพงศ์ เลิศศรีนวล (กีตาร์)  วงประสบความสำเร็จในปี พ.ศ. 2558 กับเพลง "อินสตาแกรม" ซึ่งเป็นเพลงฉบับภาษาไทยครั้งแรกของวง โดยก่อนหน้านี้วงเคยปล่อยเพลงที่นำมาร้องใหม่ในฉบับภาษาอังกฤษเท่านั้น 

ภายหลังการปล่อยเพลง "อินสตาแกรม" เฮลเมทเฮดท์ได้ปล่อยเพลงที่เล่าถึงความสัมพันธ์ทางโซเชียลตามมา "อันเฟรนด์" (2558), "เอมตีรูม" (2559), "เอ็มเอสเอ็น" (2560) และออกอัลบั้มแรก *[[โซเชียล น็อตเวิร์ก]]* (Social Notwork) ในเดือนพฤศจิกายน พ.ศ. 2560 

ก่อนเปิดตัวนั้น วงเคยเล่นดนตรีตามร้านอาหารต่าง ๆ จนกลายเป็นที่รู้จักระดับหนึ่ง และได้เซ็นสัญญากับสไปซีดิสก์ในเวลาต่อมา เฮลเมทเฮดส์กล่าวว่าแนวเพลงของพวกเขาได้รับอิทธิพลจากศิลปินยุค 1960 คือ เดอะบีเทิลส์, เดอะคิงส์, เดอะเอาท์ไซเดอร์ และเอลวิส เพรสลีย์ ไปจนถึงการแต่งกายวินเทจ และทรงผมที่คล้ายหมวกกันน็อกเลยเป็นที่มาของชื่อวง

## ผลงานเพลง
### สตูดิโออัลบั้ม

### อีพี

### ซิงเกิล

## สมาชิก
* ชตารัช ศรีดำรงรักษ์ – ร้องนำ กีตาร์
* เดียว สุวีระ – กีตาร์เบส
* สดายุ สวรรณจุณีย์ – กลอง
* ณัฐพงศ์ เลิศศรีนวล – กีตาร์

## อ้างอิง




## แหล่งข้อมูลอื่น
* 
* 
* 

หมวดหมู่:กลุ่มดนตรีไทยในยุค 2000
หมวดหมู่:ศิลปินสังกัดสไปซีดิสก์
หมวดหมู่:กลุ่มดนตรีร็อกสัญชาติไทย
หมวดหมู่:กลุ่มดนตรีที่ก่อตั้งในปี พ.ศ. 2555
ซุนเซียง

**ซุนเซียง** มีชื่อในภาษาจีนกลางว่า **ซุน อี้** (ป. ค.ศ. 184–204) ชื่อรอง **ชูปี้** เป็นขุนพลและขุนนางที่เป็นน้องชายของซุนกวนจักรพรรดิผู้ก่อตั้งง่อก๊กในยุคสามก๊กของจีน เขาเป็นสามีของสฺวีชื่อ

## ชีวิต
ซุนเซียงเป็นบุตรชายคนที่สามของซุนเกี๋ยน ซึ่งเกิดจากนางงอฮูหยิน เป็นน้องชายของซุนกวน เป็นสามีของนางชีฮูหยิน ซุนเซียงเป็นคนองอาจ ห้าวหาญ มีฝีมือการรบรุนแรง เด็ดขาดทัดเทียมกับซุนเซ็ก อีกทั้งยังมีสติปัญญาความรู้ความสามารถมาก ทำให้จูตีหนึ่งในที่ปรึกษาของซุนเซ็กยอมรับนับถือเป็นอย่างมาก และเสนอให้ซุนเซ็กแต่งตั้งเขาเป็น *[[เซียวเหลียน]]* (孝廉,ตำแหน่งข้าราชการระดับสูง) และดำรงตำแหน่งซือคง หลังซุนเกี๋ยนถูกสังหารขณะสู้รบในยุทธการที่ซงหยงเมื่อ ค.ศ. 191 ซุนเซ็กดำรงตำแหน่งต่อจากเขา และเข้าคุมกองพล ในช่วง ค.ศ. 194 ถึง 199 ซุนเซ็กนำทัพไปพิชิตกังตั๋ง และสถานปนาฐานอำนาจของตนที่นั่น ใน ค.ศ. 200 เมื่อซุนเซ็กได้รับบาดเจ็บสาหัสระหว่างออกล่าสัตว์ ที่ปรึกษาของเขานำโดยเตียวเจียวกับคณะเชื่อว่าเขาจะแต่งตั้งซุนเซียงเป็นผู้สืบทอดตำแหน่งผู้นำของแผ่นดินกังตั๋ง แต่ซุนเซ็กเลือกที่จะแต่งตั้งซุนกวนน้องชายคนรองแทน

ค.ศ.202 ซุนกวนปราบปรามหัวเมืองง่อได้สำเร็จ แต่ขุนนางแดนเมืองง่อหลายคนหนีเข้าป่าไป จึงมอบหมายให้ งอเก๋ง ผู้มีศักดิ์เป็นลุงขึ้นเป็นเจ้าเมืองตันเอี๋ยงปกครองชายแดนเมืองง่อ

### <span lang="en" dir="ltr">เสียชีวิต</span>
ปี ค.ศ.203 งอเก๋งเสียชีวิต ซุนเซียงจึงได้รับการแต่งตั้งให้เป็นเจ้าเมืองแทน ซุนเซียงมีความตั้งใจจะให้กลุ่มขุนนางเก่า ๆ เข้ามารับราชการตามเดิม จึงเรียกอิหลำกับไต้อ้วน ที่หนีเข้าป่ากลับเข้ารับราชการ แต่อิหลำ ไต้อ้วนยังคงมีความแค้นฝังใจอยู่ จึงคิดก่อการกบฎ โดยคบคิดกับเปียนหอง คนสนิทของซุนเซียงให้ทรยศฆ่านาย

วันหนึ่งซุนเซียงแต่งโต๊ะเลี้ยงขุนนางที่ศาลากลาง นางชีฮูหยินผู้เป็นภรรยาได้ร้องทักว่า**"อย่าได้ไปเลย จะมีเคราะห์หนักรออยู่"**แต่ซุนเซียงไม่เชื่อ หลังงานเลี้ยง ซุนเซียงจะกลับเข้าในจวน เปียนหองซึ่งเดินตามมาจึงใช้กระบี่ฟันซุนเซียงตาย ด้วยวัยเพียง 19 ปี

### <span lang="en" dir="ltr">การล้างแค้นของภรรยา</span>
เมื่อซุนเซียงตายแล้ว อิหลำและไต้อ้วนจับตัวเปียนหองฆ่าเสียเพื่อปกปิดความผิด อิหลำคิดจะเอานางชีฮูหยิน ภรรยาของซุนเซียงเป็นภรรยา แต่ด้วยไหวพริบสติปัญญาของนางซีฮูหยิน จึงแสร้งตกลงแล้วขอเลื่อนไปอีกหนึ่งเดือนตามประเพณีที่ภรรยาม่ายยังไม่ควรรีบแต่งงานใหม่ จึงสามารถรวบรวมกำลังพลที่จงรักภักดีต่อตระกูลซุน จับอิหลำกับไต้อ้วน ตัดศีรษะไปเซ่นไหว้ที่หลุมศพซุนเซียงได้ในที่สุด

## ครอบครัวและลูกหลาน

ซุน ซง () บุตรซุนเซียง ดำรงตำแหน่งนายกองพลเกาทัณฑ์ฝึกหัด () และได้รับการแต่งตั้งบรรดาศักดิเป็นตูเซียงโหว () ซุน ซงเป็นที่รู้จักว่าเป็นคนเข้ากับคนง่ายและมีน้ำใจ และเป็นคนใกล้ชิดกับซุนกวนที่สุดในบรรดาญาติผู้ชายที่อายุน้อยกว่าของซุนกวน เมื่อซุน ซงประจจำการที่ปาชิว () เขามักจะถูกตำหนิจากลกซุน เนื่องจากหน่วยของซุน ซงไม่รักษาระเบียบวินัยที่ดีและปล่อยให้ลูกน้องทำสิ่งที่ไม่สมควร ครั้งหนึ่ง ลกซุนลงโทษลูกน้องของซุน ซงด้วยการสั่งให้โกนหัว ซุน ซงเสียชีวิตใน ค.ศ. 231

## อ้างอิง

* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* 
* 
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).

หมวดหมู่:ครอบครัวของซุนกวน
หมวดหมู่:ขุนพลของซุนกวน
โรเบิร์ต บุย

**โรเบิร์ต บุย** (, หรือที่รู้จักในชื่อ **โรเบิร์ต จี. บุย**) เป็นสถาปนิกสัญชาติอเมริกัน จากรัฐเพนซิลเวเนีย เป็นที่รู้จักในนามผู้ก่อตั้งบริษัทสถาปนิกโรเบิร์ต จี บุย แอนด์แอสโซซิเอทส์ จำกัด อดีตอาจารย์วิจัยประจำสถาบันแพร็ทต์ โดยดำรงตำแหน่งหัวหน้าภาคการออกแบบในเขตภูมิภาคร้อนชื้นและตะวันออกกลาง (ค.ศ. 1969) เขาจบปริญญาตรีจากสถาบันแพรตต์ (Pratt Institute) ในปี ค.ศ. 1959 และไปศึกษาต่อในด้านงานออกแบบเขตร้อนที่สมาคมสถาปัตยกรรม วิทยาลัยสถาปัตยกรรม (AA) ณ กรุงลอนดอน ในปี ค.ศ. 1967 

งานออกแบบส่วนใหญ่ของเขา มักเป็นงานโมเดิร์นในเขตภูมิภาคร้อนชื้น หรือที่เรียกว่า Tropical Zone ทั้งในประเทศไทย และประเทศบังกลาเทศ โดยเป็นทั้งงานออกแบบอาคารพาณิชย์ สถานีรถไฟ หอศิลปะ เป็นต้น ปัจจุบันเขามีสำนักงานออกแบบในประเทศไทย มีผลงานที่มีชื่อเสียงหลายแห่งในประเทศไทย เช่น สยามดิสคัฟเวอรี (ภายนอกแบบเก่า) อาคารคิวเฮ้าส์ ลุมพินี  สำนักงานใหญ่ธนาคารไทยพาณิชย์ จำกัด (มหาชน) หอศิลปวัฒนธรรมแห่งกรุงเทพมหานคร และผลงานที่มีชื่อเสียงในบังกลาเทศ เช่น สถานีรถไฟกามาลาปูร์ เป็นต้น

## งานเด่น
* National Museum of Bangladesh, ธากา
* Kamalapur Railway Station, ธากา, ประเทศบังกลาเทศ, ค.ศ. 1961–64
* Notre Dame College, ประเทศบังกลาเทศ
* Saint Joseph Higher Secondary School, ธากา, ประเทศบังกลาเทศ
* Domestic Terminal, กรุงเทพมหานคร, ประเทศไทย, ค.ศ. 1982
* Bank of America, กรุงเทพมหานคร, ประเทศไทย
* Diethelm Towers, กรุงเทพมหานคร, ประเทศไทย
* สำนักงานใหญ่ธนาคารไทยพาณิชย์ จำกัด (มหาชน) ถนนรัชดาภิเษก เขตจตุจักร กรุงเทพฯ
* บุบเรสซิเดนส์, กรุงเทพมหานคร, ประเทศไทย
* หอศิลปวัฒนธรรมแห่งกรุงเทพมหานคร
* สยามเซ็นเตอร์ (ยุคแรก)
* สยามดิสคัฟเวอรี
* อาคารคิวเฮ้าส์ ถนนสาทรใต้ แขวงทุ่งมหาเมฆ เขตสาทร กรุงเทพ


ไฟล์:Kamalapur Railway Station at night.jpg|  สถานีรถไฟกามาลาปูร์ ประเทศบังกลาเทศ
ไฟล์:BKK Art and Culture Centre.jpg|  หอศิลปวัฒนธรรมแห่งกรุงเทพมหานคร
ไฟล์:Siam Piwat building.jpg| อาคารสยามพิวรรธน์ และสยามดิสคัฟเวอรี


## รางวัล
* UNESCO Asia-Pacific Awards for Cultural Heritage Conservation

## อ้างอิง

หมวดหมู่:บุคคลจากสมาคมสถาปัตยกรรม วิทยาลัยสถาปัตยกรรม
หมวดหมู่:สถาปนิกชาวอเมริกัน
หมวดหมู่:บุคคลจากรัฐเพนซิลเวเนีย
เมฮร์ดอด พูลอดี

**เมฮร์ดอด พูลอดี** (; เกิด 26 กุมภาพันธ์ ค.ศ. 1987) เป็นนักฟุตบอลชาวอิหร่าน

พูลอดีสามารถเล่นได้หลายตำแหน่ง เขาเคยเล่นตำแหน่งกองหน้าและกองกลางตัวรุก ต่อมาได้เปลี่ยนมาเล่นกองหลัง, กองหลังตัวรับ และปีก

## ทีมชาติ
thumbnail|พูลาดีในปี ค.ศ. 2014
พูลอดีลงเล่นสามนัดให้กับทีมชาติอิหร่านรุ่นอายุไม่เกิน 20 ปีในการแข่งขันฟุตบอลเอเชียเยาวชน 2006 เขายังเป็นส่วนหนึ่งของทีมชาติรุ่นอายุไม่เกิน 23 ปีในการแข่งขันเอเชียนเกมส์ 2006

เขาลงเล่นให้กับทีมชาติชุดใหญ่ครั้งแรกในเดือนกรกฎาคม ค.ศ. 2011 ในนัดที่พบกับมาดากัสการ์

### ฟุตบอลโลก 2014
วันที่ 1 มิถุนายน ค.ศ. 2014 พูลอดีถูกเรียกตัวติดทีมชาติในการแข่งขันฟุตบอลโลก 2014 ที่ประเทศบราซิล เขาติดอันดับที่สองของผู้เล่นยอดเยี่ยมประจำสัปดาห์แรก เป็นรองเพียงโทมัส มึลเลอร์ โดยเขาได้รับ 9.7 คะแนนในนัดเปิดสนามที่พบกับไนจีเรีย และในนัดถัดมาที่พบกับอาร์เจนตินา เขาก็ยังทำผลงานได้ดี

### เอเชียนคัพ 2015
พูลอดีถูกเรียกตัวติดทีมชาติในการแข่งขันเอเชียนคัพ 2015 เมื่อวันที่ 30 ธันวาคม ค.ศ. 2014 ต่อมาวันที่ 23 มกราคม ค.ศ. 2015 เขาได้รับใบแดงในรอบก่อนรองชนะเลิศ นัดที่พบกับอิรัก

## เกียรติประวัติ
;เอสเทกลอล
* อิหร่านโปรลีก: 2008–09

;เปอร์เซโปลิส
* อิหร่านโปรลีก: รองชนะเลิศ 2013–14
* Hazfi Cup: รองชนะเลิศ 2012–13

## อ้างอิง

## แหล่งข้อมูลอื่น
*Mehrdad Pooladi at PersianLeague.com
*Mehrdad Pooladi at TeamMelli.com
*

หมวดหมู่:นักฟุตบอลชาวอิหร่าน
หมวดหมู่:นักฟุตบอลทีมชาติอิหร่าน
หมวดหมู่:กองกลางฟุตบอล
หมวดหมู่:ผู้เล่นในเปอร์เซียนกัลฟ์โปรลีก
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลเอสเทกลอล
หมวดหมู่:ผู้เล่นสโมสรฟุตบอลแทรกเตอร์ซาซี
หมวดหมู่:ผู้เล่นสโมสรฟุตบอลเพร์สโพลีส
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นในฟุตบอลโลก 2014
หมวดหมู่:บุคคลจากแคแรจ
สี่หมื่น วณีสอน

**สี่หมื่น วณีสอน** หรือ **เจ้าศรีหมื่น วณีสอน** (15 กุมภาพันธ์ พ.ศ. 2431 – 15 สิงหาคม พ.ศ. 2519) อดีตสมาชิกสภาผู้แทนราษฎรจังหวัดเชียงใหม่ อดีตนายอำเภอสันป่าตอง จังหวัดเชียงใหม่ และเป็นผู้นำชาวนาในพื้นที่อำเภอสันป่าตอง

## ประวัติ
นายสีหมื่น วณีสอน เป็นบุตรของพญาเทพวณีสอน หรือ พระยาเทพวณีสอน ข้าราชการในคุ้มหลวงสมับพระเจ้าอินทวิชยานนท์ จนถึงสมัยเจ้าแก้วนวรัฐ สมรสกับนางเซงโฉ่ สาวเชื้อสายพม่า

ในปี พ.ศ. 2446 สีหมื่นได้รับการศึกษาในคุ้มหลวงได้รับรางวัลที่ 1 ในการสอบไล่ชั้น 5 ได้รับรางวัลเป็นหีบเครื่องแต่งตัวและหนังสือมูลค่า 57 บาท 32 อัฐ

## การทำงาน
สี่หมื่น มณีสอน เคยรับราชการเป็นนายอำเภอสันป่าตอง จังหวัดเชียงใหม่ 

ต่อมาได้รับเลือกตั้งเป็นสมาชิกสภาผู้แทนราษฎร ในเดือนมิถุนายน พ.ศ. 2482 แทนนายอินทร สิงหเนตร ซึ่งถูกสภาผู้แทนราษฎรมีมติขับออกจากตำแหน่ง ในระหว่างการทำงานของนายสีหมื่น มณีสอน เขามีบทบาทในการตั้งกระทู้ติดตามการบริหารงานของรัฐบาล เช่น
* การขึ้นราคาบุหรี่ของกรมสรรพสามิต
* การวางหลักการในการโยกย้ายข้าราชการ
* การหยุดราชการในวันธรรมสวนะ
* การบูรณะปฏิสังขรณ์พระธาตุดอยสุเทพ

## การวางระบบชลประทาน
thumb|อนุสาวรีย์ผู้นำเหมืองฝาย ตำบลมะขามหลวง อำเภอสันป่าตอง จังหวัดเชียงใหม่
นอกจากงานการเมือง นายสี่หมื่น มณีสอน ยังมีบทบาทเป็นผู้นำชาวนาในพื้นที่ บุกเบิกการสร้างฝายในลุ่มน้ำขาน นำกำลังชาวบ้านขุดเหมืองส่งน้ำลึกถึง 8 เมตร ความยาวกว่า 20 กิโลเมตร ในเวลา 6 เดือน ใช้กำลังชาวบ้านวันละกว่า 3,000 คน ส่งผลให้พื้นที่ของราษฎรกว่า 20,000 ไร่ มีน้ำใช้ นับเป็นการสร้างระบบวิศวกรรมชลประทานในพื้นที่ได้อย่างเหมาะสม

ชาวบ้านจึงสร้างอนุสาวรีย์ผู้นำเหมืองฝายไว้เป็นอนุสรณ์บริเวณตำบลมะขามหลวง อำเภอสันป่าตอง จังหวัดเชียงใหม่ ซึ่งเป็นลักษณะกู่แบบล้านนา บรรจุอัฐิของนายสี่หมื่น และภริยา

## อ้างอิง

หมวดหมู่:บุคคลจากอำเภอสันป่าตอง
หมวดหมู่:นักการเมืองจากจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:ข้าราชการพลเรือนชาวไทย
สโมสรฟุตบอลมัตสึโมโตะ ยามางะ

**สโมสรฟุตบอลมัตสึโมโตะ ยามางะ** () เป็นสโมสรฟุตบอลอาชีพญี่ปุ่น ตั้งอยู่ที่เมืองมัตสึโมโตะ จังหวัดนางาโนะ โดยสโมสรเคยได้เลื่อนชั้นไปแข่งในเจลีก ดิวิชัน 1 ภายหลังชนะเลิศเจลีก ดิวิชัน 2 ในฤดูกาล 2018

**ยามางะ** เป็นชื่อคาเฟ่หน้าสถานีรถไฟมัตสึโมโตะ ซึ่งเป็นสถานที่สังสรรค์ประจำของนักเตะในจังหวัดนางาโนะที่ร่วมกันก่อตั้งสโมสรในยุคแรกเริ่ม ภายใต้ชื่อ "ยามางะ คลับ"

ฉายาของสโมสรคือ นกตามิเกน () ซึ่งเป็นนกประจำจังหวัดนางาโนะ

## สโมสรคู่ปรับ
สโมสรคู่ปรับท้องถิ่นที่สำคัญคือนางาโนะ ปาร์เซโร ซึ่งการพบกันของทั้งคู่ถูกเรียกว่า "ชินชูดาร์บี" และได้รับความสนใจจากแฟนทั้งสองทีมเป็นอย่างมาก

## สนาม
thumb|280px|สนามกีฬามัตสึโมโตะไดระพาร์ค (อัลวิน)

สนามเหย้าของสโมสรคือ สนามกีฬามัตสึโมโตะไดระพาร์ค (**อัลวิน**) ตั้งอยู่ในเขตกัมบายาชิ มีความจุ 20,000 ที่นั่ง (ติดเก้าอี้ 16,000 ที่นั่ง) ถือเป็นสนามกีฬาที่ใหญ่เป็นอันดับที่สามในจังหวัดนางาโนะ

## เกียรติประวัติ
***[[เจ2 ลีก]]**
****ชนะเลิศ (1):** 2018
***[[Japanese Regional Leagues#Hokushinetsu Football League|Hokushin'etsu League]]**
****ชนะเลิศ (2):** 1985, 2007
****รองชนะเลิศ (3):** 1979, 1989, 2006
***[[Japanese Regional Leagues#Hokushinetsu Football League|Hokushin'etsu League Division 2]]**
****ชนะเลิศ (1):** 2005
***[[All Japan Senior Football Championship]]**
****ชนะเลิศ (1):** 2009
***[[Japanese Regional Football League Competition|Regional Football League Competition]]**
****ชนะเลิศ (1):** 2009

## อ้างอิง

## แหล่งข้อมูลอื่น
*Official Website 

ม
ม
หมวดหมู่:มัตสึโมโตะ
คณะการสร้างเจ้าของธุรกิจ มหาวิทยาลัยศรีปทุม

**คณะการสร้างเจ้าของธุรกิจ มหาวิทยาลัยศรีปทุม** () เดิมชื่อ คณะสหวิทยาการเทคโนโลยีและนวัตกรรม เป็นคณะวิชา สังกัดมหาวิทยาลัยศรีปทุม ก่อตั้งขึ้นเมื่อปีพ.ศ. 2561 เป็นคณะวิชาที่สามารถเลือกเรียนได้ทุกวิชาที่เปิดสอนภายในมหาวิทยาลัย ซึ่งเป็นมหาวิทยาลัยเอกชนแห่งแรกในประเทศไทยที่เปิดสอนในหลักสูตรนี้

## หลักสูตร
ยุคสมัยที่เปลี่ยนไป เปลี่ยนความคิดและเพิ่มความต้องการให้หลากหลาย ในยุคสมัยใหม่ที่เน้นให้ผู้เรียนเป็นศูนย์กลางการเรียนรู้ ได้เรียนเอง ปฏิบัติเอง ผ่านแหล่งความรู้และเทคโนโลยีที่หลากหลาย กระบวนการเหล่านี้จะหล่อหลอมให้ผู้เรียนได้เดินทางสู้เป้าหมาย และจะเป็นผู้เชี่ยวชาญในศาสตร์ของตนเอง ซึ่งสอดคล้องกับหลักสูตรสหวิทยาการฯ ของมหาวิทยาลัยศรีปทุม 

**หลักสูตรสหวิทยาการฯ เป็นหลักสูตรที่ได้รับการสนับสนุนจากรัฐบาลในชื่อ  "โครงการสร้างบัณฑิตพันธุ์ใหม่เพื่อประเทศไทย 4.0 "**  

ผู้เรียนสามารถดีไซน์หลักสูตรของตัวเองได้ อยากเรียนสถาปัติ นิเทศน์ และบริหาร  

ก็สามารถนำมายำรวมกันเป็นหลักสูตรของตัวเองได้ ในชั้นปีแรกน้องๆจะได้เรียนวิชาพื้นฐาน  

เป็นวิชาที่น้องๆสามารถนำไปต่อยอดได้ทุกๆสาขาที่น้องๆสนใจเลือกเรียนในอนาคต  

ตัวอย่างวิชาพื้นฐาน เช่น การเพิ่มคุณค่าการคิดเชิงนวัตกรรม เทคโนโลยีกับการเปลี่ยนแปลง 

* **เพิ่มเติม**  

## คณะการสร้างเจ้าของธุรกิจ
เป็น YOUNG CEO ตั้งแต่ยังเรียนอยู่ เริ่มต้นธุรกิจเป็นของตัวเอง ผ่าน Project Based Learning สนับสนุนให้ทุกคนได้ลงมือทำจริง ปฏิบัติจริง เพื่อค้นหาตัวตน สร้างทักษะ เน้นการคิดสร้างสรรค์ เรียนกับนักธุรกิจตัวจริงระดับประเทศ และการดูแลอย่างใกล้ชิดกับ Coach ของ SE-SPU  เสริม Skill ผ่านหลักสูตรสุดพิเศษ! ที่เลือกเรียนได้โดยไม่จำกัดคณะ หรือสาขา

## แหล่งข้อมูลอื่น
*  เว็บไซต์อย่างเป็นทางการของมหาวิทยาลัยศรีปทุม
* เว๊บไซต์คณะการสร้างเจ้าของธุรกิจ มหาวิทยาลัยศรีปทุม
* เฟซบุ๊คคณะการสร้างเจ้าของธุรกิจ

## อ้างอิง

สหวิทยาการเทคโนโลยีและนวัตกรรม
เรกะ ซากูราอิ

**เรกะ ซากูราอิ** () เป็นนักร้องและนางแบบ เป็นหนึ่งในสมาชิกและหัวหน้าของวงไอดอลญี่ปุ่น โนกิซากะ46

## ผลงาน
### ละคร
* Bad Boys (NTV, 2556)
* Umi no Ue no Shinryoujo (Fuji TV, 2556)
* Hatsumori Bemars (TV Tokyo, 2558)
* Hana Moyu (NHK, 2558)

### ภาพยนตร์
* Bad Boys: Saigo ni Mamoru Mono (2556)
* Asahinagu (2560)

## บรรณานุกรม
### โฟโต้บุ๊ค
* Kikan Nogizaka vol.1 Sōshun (Tokyo News Service, 5 มีนาคม 2557)
* Jiyuu to Iu Koto (Kobunsha, 6 มีนาคม 2560)

## แหล่งข้อมูลอื่น
*  

หมวดหมู่:โนกิซากะโฟร์ตีซิกซ์
หมวดหมู่:บุคคลที่เกิดในปี พ.ศ. 2537
หมวดหมู่:บุคคลจากจังหวัดคานางาวะ
เจ้าหญิงซัยนะฮ์ รอชิด

**เจ้าหญิงซัยนะฮ์ รอชิด** (; พระนามเดิม: ซัยนะฮ์ ชะอ์บาน (); ประสูติ 12 พฤษภาคม ค.ศ. 1988) เป็นอดีตนักกีฬาเทเบิลเทนนิสโอลิมปิกชาวจอร์แดน และสมาชิกราชวงศ์จอร์แดน 

## พระชนม์ชีพช่วงต้นและการศึกษา

## อาชีพกีฬา
เจ้าหญิงซัยนะฮ์ประสูติที่อัมมาน ประเทศจอร์แดน ทรงเล่นปิงปองตั้งแต่พระชันษาเพียง 6 ชันษา โดยทรงเล่นกับพระบิดา ใน ค.ศ. 1996 พระนางกับครอบครัวเข้าชมกีฬาโอลิมปิกฤดูร้อนที่แอตแลนตา รัฐจอร์เจีย ประเทศสหรัฐ เจ้าหญิงซัยนะฮ์ทรงเปลี่ยนวิธีชีวิตอย่างรวดเร็วเมื่อพบกับเติ้ง ย่าผิง นักเทเบิลเทนนิสจีนและแชมป์ดลกในขณะนั้น ซึ่งเป็นแรงผลักดันความฝันและทรงตั้งพระทัยเล่นกีฬามาตลอด

## ชีวิตส่วนพระองค์
เมื่อวันที่ 22 กรกฎาคม ค.ศ. 2011 พระนางเสกสมรสกับเจ้าชายรอชิด บิน ฮะซันที่พระราชวังบัสมันในอัมมาน พระนางให้กำเนิดพระราชโอรสสองพระองค์ คือ เจ้าชายฮะซััน และเจ้าชายเฏาะลาล

ปัจจุบันหลังจากเสกสมรสและได้เข้ามาเป็นพระบรมวงศานุวงศ์จอร์แดนแล้ว พระองค์ทรงอุปถัมป์กีฬาปิงปองไว้ในพระอุปถัมภ์

## อ้างอิง

## แหล่งข้อมูลอื่น
* 
* 
** 
* 
* 
* 

หมวดหมู่:ราชวงศ์ฮัชไมต์
หมวดหมู่:เจ้าหญิงจอร์แดน
หมวดหมู่:ชาวจอร์แดน
ธาดา เศวตศิลา

**ธาดา เศวตศิลา** (เกิด 27 พฤศจิกายน พ.ศ. 2499)  ปัจจุบันดำรงตำแหน่งผู้อำนวยการกลุ่มลูกค้าสถาบันการศึกษา บริษัท ทรู คอร์ปอเรชั่น จำกัด (มหาชน) และเป็นกรรมการผู้ทรงคุณวุฒิในคณะกรรมการบริหารศูนย์คุณธรรม บุตรชายพลอากาศเอก สิทธิ เศวตศิลา

## ประวัติการศึกษา
* ปริญญาโท คณะรัฐประศาสนศาสตร์ Master of Public Administration มหาวิทยาลัยแห่งรัฐเพนซิลเวเนีย ประเทศสหรัฐอเมริกา
* ปริญญาตรี คณะรัฐศาสตร์ จุฬาลงกรณ์มหาวิทยาลัย
* ประกาศนียบัตรปี 2557 ได้ผ่านหลักสูตร Certified Coaching and Mentoring Professional Institute of Training and Development และ Certified in Advanced Coaching and Mentoring (ITD) 
* ประกาศนีบัตรสำเร็จการศึกษาอบรมหลักสูตรนักบริหารการยุติธรรมทางปกครองระดับสอง รุ่นที่ 2 ประจำปี 2554 วิทยาลัยการยุติธรรมทางปกครอง สำนักงานศาลปกครอง

## ประวัติการทำงาน
* ผู้อำนวยการกลุ่มลูกค้าสถาบันการศึกษา, บริษัททรู คอร์ปอเรชั่น จำกัด (มหาชน), 2555-ปัจจุบัน
* ผู้อำนวยการด้านทรัพยากรบุคคล, บริษัททรู คอร์ปอเรชั่น จำกัด (มหาชน), 2552-2555
* Country Manager, บริษัทอีเอ็มซี อินฟอร์เมชั่น ซิสเต็ม, 2550-2552
* ผู้อำนวยการด้าน Corporate Solution, บริษัททรู คอร์ปอเรชั่น จำกัด (มหาชน), 2544-2550
* Country Manage หรือผู้จัดการประจำประเทศไทย , บริษัท เดล คอมพิวเตอร์, 2542-2544
* ผู้อำนวยการด้าน Enterprise Computing, บริษัทคอมแพค คอมพิวเตอร์ ซิสเต็ม, 2539-2541
* ผู้ช่วยรองประธานด้านการตลาดและการสื่อสาร, บริษัทวินิไทย
* Executive Trainee รายงานตรงต่อ ท่านประธานธนินท์ เจียรวนนท์, เครือเจริญโภคภัณฑ์,2531-2533
* Sales Executive, เอสซีที คอมพิวเตอร์ ซิสเต็ม, 2527-2530
* Trade Officer, สยามซีเมนต์เทรดดิ้ง, 2524-2527
* กรรมการที่ปรึกษา หลักสูตรเทคโนโลยีการสื่อสารและเครือข่ายคอมพิวเตอร์ ปี 2556-2557 มหาวิทยาลัยอัสสัมชัญ
* Chairman of Marketing Committee Member of the Board of Governor โรงเรียนนานาชาติ Bromsgrove 2555- ปัจจุบัน
* กรรมการด้านการพัฒนาคุณภาพและจริยธรรมเยาวชน องค์การต่อต้านคอร์รัปชั่นแห่งประเทศไทย (ACT)
* กรรมการปฏิรูปการศึกษา สำนักตรวจการแผ่นดิน ปี 2554-2556
* กรรมการผู้ทรงคุณวุฒิ คณะวิทยาการจัดการ มหาวิทยาลัยราชภัฏสวนดุสิต 2557-ปัจจุบัน
* ประธานอนุกรรมการการสื่อสาร 2557-ปัจจุบัน
* ผู้เขียนหนังสือ "People Champion ยอดคน ชนะใจคน" พิมพ์ครั้งแรก กันยายน 2558

## ครอบครัว
ธาดาสมรสกับมยุรา เศวตศิลา นักแสดงและพิธีกรชาวไทย เมื่อวันที่ 18 พฤษภาคม พ.ศ. 2527 และครองชีวิตคู่ด้วยกันมาจนถึงปัจจุบัน ทั้งสองไม่มีบุตร-ธิดาด้วยกันเพราะมยุราไม่สามารถมีบุตรได้เนื่องจากการผ่าตัดหลังประสบอุบัติเหตุทางรถยนต์เมื่อวันที่ 2 พฤศจิกายน พ.ศ. 2522 แต่ทั้งคู่รับบุตรของน้องชายมยุรามาเป็นบุตรสาวบุญธรรม และได้ใช้นามสกุลเศวตศิลา ชื่อ ณัชชา เศวตศิลา ชื่อเล่น น้ำตาล

## อ้างอิง

หมวดหมู่:นักธุรกิจชาวไทย
หมวดหมู่:สกุลเศวตศิลา
ธนพล จารุจิตรานนท์

**ธนพล จารุจิตรานนท์** (เกิด 5 ธันวาคม พ.ศ. 2537) ชื่อเล่น **ตี๋** เป็นนักแสดงและนักร้องชาวไทย สังกัดช่อง 3 เอชดี มีชื่อเสียงจากการรับบท “หมอบีม“ ในซีรีส์เรื่อง *[[เดือนเกี้ยวเดือน|เดือนเกี้ยวเดือน 2Moons The Series]]* (2560) และเป็นสมาชิกบอยแบนด์สัญชาติไทย เอสบีไฟฟ์

## ประวัติ
ธนพล จารุจิตรานนท์ ชื่อเล่นว่า "ตี๋" เกิดวันจันทร์ที่ 5 ธันวาคม พ.ศ. 2537 จังหวัดเชียงใหม่ เป็นบุตรชายคนกลางของศศิธร จารุจิตรานนท์ เขาสำเร็จ​การศึกษาระดับประถมศึกษาและมัธยมศึกษาตอนต้นจาก โรงเรียนปรินส์รอยแยลส์วิทยาลัย มัธยมศึกษาตอนปลายจาก โรงเรียนวารีเชียงใหม่ และสำเร็จการศึกษาระดับปริญญาตรีจาก คณะสังคมศาสตร์ มหาวิทยาลัยเกษตรศาสตร์ ภาควิชาจิตวิทยา

### เข้าสู่วงการบันเทิง
ธนพลมีเสียงโทนต่ำที่เป็นเอกลักษณ์และมีหน้าตาที่เป็นที่นิยม จึงทำให้ถูกคัดเลือกมาเป็น 1 ใน 5 สมาชิกบอยแบนด์ของไทยชื่อวง เอสบีไฟฟ์ ในตำแหน่งภาพลักษณ์ของวงและร้องเสริม เขาเริ่มต้นเข้าสู่วงการบันเทิงจากการชนะเลิศอันดับ 1 จากการประกวด Cool Boy Cute By Gpad

## ผลงานเพลง
### ซิงเกิล

### มิวสิควิดีโอ
* ใช่หรือเปล่า - TAETEE
* WHENEVER - SBFIVE
*รักคนที่เป็นไปได้ - หนุ่ม สมศักดิ์
*ขอบคุณที่ยังรักกัน - TAETEE 
*Spark ช็อต...หัวใจ - SBFIVE
*SUPERBOY - SBFIVE
*สิ่งดี ๆ ทุกวัน (Good Day) - SBFIVE
*ชายในฝัน (Your man) - SBFIVE
* Candy Crush - SBFIVE
* ทำดีตอนนี้ไม่ทันแล้ว - BEAN NAPASON

### คอนเสิร์ต
*SBFIVE : The Moon Light Concert (2562)
*Channel 3 Super Fan Live! : SUPERNOVA คอนเสิร์ตระเบิดจักรวาล (2563)

## ผลงานการแสดง

### '''ละครโทรทัศน์​ซีรีส์'''

### ภาพยนตร์สั้น

### ภาพยนตร์

### พิธีกร

### พรีเซนเตอร์/โฆษณา

*เถ้าแก่น้อย
*AIS one 2 call zeed sim
*โค้กขวดสลิม
*แมคโดนัท แมคพาย 19 บาท
*ทรูมูฟ เอช 4G ISmart
*SCB QR Code
*โรงแรมโลตัสปางสวนแก้ว
*ธนาคารออมสิน

## รางวัล

## อ้างอิง

## แหล่งข้อมูลอื่น
* 
* 

หมวดหมู่:นักแสดงชายชาวไทย
หมวดหมู่:นักแสดงจากจังหวัดเชียงใหม่
หมวดหมู่:นักร้องชายชาวไทย
หมวดหมู่:นักร้องจากจังหวัดเชียงใหม่
หมวดหมู่:บุคคลจากโรงเรียนปรินส์รอยแยลส์วิทยาลัย
หมวดหมู่:บุคคลจากโรงเรียนวารีเชียงใหม่
หมวดหมู่:บุคคลจากคณะสังคมศาสตร์ มหาวิทยาลัยเกษตรศาสตร์
หมวดหมู่:บุคคลจากอำเภอสันป่าตอง
ตำบลจุมพล

**ตำบลจุมพล** เป็นหน่วยปกครองส่วนภูมิภาคของอำเภอโพนพิสัย จังหวัดหนองคาย มีทั้งหมด 26 หมู่บ้าน

## ประวัติ
ตำบลจุมพลเป็นตำบลที่เก่าแก่ และเป็นที่ตั้งของตัวเมืองโพนพิสัย โดยตั้งเมืองโพนพิสัยคือตำบลจุมพลขึ้นเมื่อ พ.ศ. 2419 เมื่อวันที่ 12 พฤษภาคม พ.ศ. 2469 ได้ยุบตำบลทุ่งธาตุเข้ารวมกับตำบลจุมพล เมื่อวันที่ 14 พฤษภาคม พ.ศ. 2499 ได้จัดตั้งสุขาภิบาลจุมพล โดยครอบคลุมพื้นที่บางส่วนของตำบลจุมพล ประมาณ 0.594 ตร.กม. เมื่อวันที่ 15 สิงหาคม พ.ศ. 2515 โดยแยกพื้นที่บางส่วนของตำบลจุมพลตั้งตำบลหนองหลวง จำนวน 6 หมู่บ้าน ปัจจุบันตำบลจุมพลมีทั้งหมด 26 หมู่บ้าน

## ที่ตั้งและอาณาเขต
ตำบลจุมพล เป็นที่ตั้งของตัวเมืองอำเภอโพนพิสัย มีอาณาเขตติดต่อกับเขตการปกครองข้างเคียงดังต่อไปนี้
*ทิศเหนือ ติดต่อ ตำบลวัดหลวง, ตำบลกุดบง 
*ทิศใต้ ติดต่อ ตำบลวัดหลวง
*ทิศตะวันออก ติดต่อ ตำบลหนองหลวง 
*ทิศเหนือ ติดต่อ แม่น้ำโขง

## การปกครอง
### การปกครองส่วนภูมิภาค
ตำบลจุมพล แบ่งการปกครองออกเป็น 26 หมู่บ้าน ประกอบด้วย

* หมู่ที่ 1 บ้านจุมพล 
* หมู่ที่ 2 บ้านจอมนาง
* หมู่ที่ 3 บ้านเวิน
* หมู่ที่ 4 บ้านเดื่อ
* หมู่ที่ 5 บ้านร่องถ่อน
* หมู่ที่ 6 บ้านนาตาล
* หมู่ที่ 7 บ้านอ่างเก็บน้ำ
* หมู่ที่ 8 บ้านนาเพียงใหญ่
* หมู่ที่ 9 บ้านนาเพียงน้อย
* หมู่ที่ 10 บ้านทุ่งธาตุ
* หมู่ที่ 11 บ้านปักหมู
* หมู่ที่ 12 บ้านอยู่ดีมีสุข
* หมู่ที่ 13 บ้านจอมทอง
* หมู่ที่ 14 บ้านดอนโพธิ์
* หมู่ที่ 15 บ้านเมืองคลัง
* หมู่ที่ 16 บ้านจอมนาเหนือ
* หมู่ที่ 17 บ้านโปร่งเย็น
* หมู่ที่ 18 บ้านเตาถ่าน
* หมู่ที่ 19 บ้านเสริมสุข
* หมู่ที่ 20 บ้านหนองปลาไหล
* หมู่ที่ 21 บ้านนาตาล
* หมู่ที่ 22 บ้านนาเพียงใหญ่
* หมู่ที่ 23 บ้านาเมือง
* หมู่ที่ 24 บ้านหมู่บ้านตัวอย่าง
* หมู่ที่ 25 บ้านพรพระธาตุ
* หมู่ที่ 26 บ้านนาสมบูรณ์

### การปกครองส่วนท้องถิ่น
ท้องที่ตำบลจุมพล ประกอบด้วยองค์กรปกครองส่วนท้องถิ่น 2 แห่ง ได้แก่
* เทศบาลตำบลโพนพิสัย ครอบคลุมพื้นที่ หมู่ที่ 1,13 
* องค์การบริหารส่วนตำบลจุมพล ครอบคลุมพื้นที่ หมู่ที่ 1,13 บางส่วน และหมู่ 2-12,14-26 ทั้งหมด

## อ้างอิง

จุมพล
หมวดหมู่:อำเภอโพนพิสัย
หมวดหมู่:เขตแดนไทย–ลาว
ภาพยนตร์ในประเทศรัสเซีย

[thumb|พระราชพิธีบรมราชาภิเษกของ[จักรพรรดินิโคลัสที่ 2|จักรพรรดินีโคไลที่ 2 ในปี 1896 ถึอเป็นภาพยนตร์เรื่องแรกของรัสเซีย]]

**ภาพยนตร์ใน[[ประเทศรัสเซีย]]** เริ่มขึ้นในยุคจักรวรรดิรัสเซียซึ่งมีการพัฒนากันอย่างแพร่หลายในยุคของสหภาพโซเวียต และในปีหลังการล่มสลายของสหภาพโซเวียต อุตสาหกรรมภาพยนตร์ของประเทศรัสเซียยังคงเป็นที่รู้จักในระดับสากล ในคริสต์ศตวรรษที่ 21 ภาพยนตร์รัสเซียได้กลายเป็นที่นิยมในระดับสากลด้วยภาพยนตร์ดังอย่าง *[[Dom durakov]]*, *[[Nochnoy Dozor]]* และ *[[Brat]]* เทศกาลภาพยนตร์นานาชาติมอสโก ถูกจัดขึ้นที่กรุงมอสโกในปี 1935 และ รางวัลนีคาอวอร์ด เป็นรางวัลภาพยนตร์แห่งชาติประจำปีในรัสเซีย 

ภาพยนตร์เรื่องแรกของจักรวรรดิรัสเซียถูกนำเข้ามาโดยพี่น้องลูมิแอร์ที่แสดงผลงานภาพยนตร์ในกรุงมอสโก และเซนต์ปีเตอร์สเบิร์กในเดือนพฤษภาคม 1896 และในเดือนเดียวกันนั้นเอง Camle Cerf ผู้กำกับกล้องของพี่น้องลูมิแอร์ได้ผลิดภาพยนตร์เรื่องแรกในรัสเซียซึ่งบันทึกพระราชพิธีบรมราชาภิเษกของจักรพรรดินีโคไลที่ 2 ที่เครมลิน

Aleksandr Drankov ได้ผลิตภาพยนตร์เล่าเรื่องแรกของรัสเซีย *Stenka Razin* ตามเหตุการณ์ที่เล่าในเพลงพื้นบ้านยอดนิยม และกำกับโดย Vladimir Romashkov ต่อมา Ladislas Starevich ได้ผลิดภาพยนตร์แอนิเมชั่นเรื่องแรกของรัสเซีย (และเป็นภาพยนตร์เรื่องแรกที่มีการเล่าเรื่อง) *Lucanus Cervus* ในปี 1910 ในบรรดาผู้สร้างภาพยนตร์ชาวรัสเซียในสมัยนั้นคือ Aleksandr Khanzhonkov และ Ivan Mozzhukhin ผู้ผลิดภาพยนตร์เรื่อง *Oborona Sevastopolya* ในปี 1912 Yakov Protazanov ได้ทำภาพยนตร์เรื่อง *Ukhod velikovo startza* ซึ่งเป็นภาพยนตร์ชีวประวัติของเลโอ ตอลสตอย

ในช่วงสงครามโลกครั้งที่หนึ่ง การนำเข้าลดลงอย่างเห็นได้ชัด และผู้สร้างภาพยนตร์ชาวรัสเซียได้หันมาทำภาพยนตร์รักชาติ และต่อต้านเยอรมัน ในปี 1916 มีภาพยนตร์ 499 เรื่องที่ผลิตในรัสเซียซึ่งมากกว่าสามเท่าของจำนวนภาพยนตร์ใน 3 ปีก่อนหน้านี้

การปฏิวัติรัสเซียได้ทำให้เกิดการเปลี่ยนแปลงมากขึ้น โดยภาพยนตร์หลายเรื่องที่มีธีมต่อต้านซาร์ ภาพยนตร์เรื่องสำคัญเรื่องสุดท้ายของจักรวรรดิรัสเซียผลิดขึ้นในปี 1917 โดยมีชื่อว่า *Otets Sergiy* และจะกลายเป็นภาพยนตร์เรื่องแรกที่ออกฉายในยุคโซเวียต

## แหล่งข้อมูลอื่น
* Russian film titles  at the Internet Movie Database
สถานีรถไฟซูคัต

**สถานีรถไฟซูคัต** เป็นสถานีรถไฟระดับดินบนเส้นทางรถไฟสายใต้ของการรถไฟแห่งชาติฟิลิปปินส์ ตั้งอยู่บนถนนเมรัลโคในเมืองมุนตินปูลา ใกล้กับทางด่วนลูซอนใต้

ซูคัตเป็นสถานีรถไฟลำดับที่ 15 เมื่อนับจากสถานีรถไฟตูตูบัน และเป็นหนึ่งในสามสถานีที่ตั้งอยู่ที่เมืองมุนตินปูลา อีกสองสถานีได้แก่สถานีรถไฟอลาบังและสถานีรถไฟมุนตินปูลา

ที่นี่เป็นจุดสิ้นสุดรถไฟทางคู่ ก่อนที่ทางรถไฟทั้งสองจะรวมกันเป็นทางเดี่ยวหลังออกจากสถานีนี้ โดยปัจจุบันยังคงมีโครงการก่อสร้างรถไฟทางคู่ไปจนถึงอลาบัง

## แผนผังสถานี

## สถานที่สำคัญใกล้เคียง
* โรงไฟฟ้าซูคัต
* Our Lady of Miraculous Medal National Shrine
* วิทยาลัยเซนต์เจมส์แห่งปารานาเค
* โรงเรียนประถมซูคัต
* โรงเรียนประถมคูปัง
* โรงเรียนมัธยมธุรกิตมุนตินปูลา
* ซีลอก
* หมู่บ้านโปซาดัส
* หมู่บ้านเอกชนทริเบซา
* สวนอนุสรณ์โลโยลา
* สวนอนุสรณ์มะนิลา

ซ
หมวดหมู่:สิ่งก่อสร้างในมุนตินปูลา
รินะ อิโกมะ

**รินะ อิโกมะ** () เป็นนักร้องและนักแสดง เป็นอดีตสมาชิกของวงไอดอลญี่ปุ่น โนกิซากะ46 และ เอเคบี48

## ประวัติการทำงาน
ในวันที่ 20 เดือนสิงหาคม 2554 เธอได้รับเลือกให้เป็นหนึ่งในสมาชิกรุ่นแรกของ โนกิซากะ46

ในวันที่ 22 กุมภาพันธ์ 2555 เป็นสมาชิก โนกิซากะ46 ในสังกัด Sony Music Records และได้เดบิวต์ในซีดีเพลง Guru Guru Cartain อิโกมะได้รับเลือกให้เป็นเซนเตอร์แรกถึง ซิงเกิลที่ 5 ของ Kimi no Na wa Kibou

ตั้งแต่ กุมภาพันธ์ 2557 ถึง มีนาคม 2558 เธอเคยเป็นสมาชิกควบวงโดยนอกจากเป็นสมาชิกของโนกิซากะ46 แล้วยังเป็นสมาชิกของเอเคบี48 ทีม B ด้วย

เธอจบการศึกษาจาก โนกิซากะ46 ในวันที่ 6 พฤษภาคม 2561 เธอเริ่มต้นอาชีพศิลปินเดี่ยว 

## ผลงาน
### ละคร
* *[[Hatsumori Bemars]]* (TV Tokyo, 2558)
* *Oh My Jump!* (TV Tokyo, 2561), รับบทเป็น โทโมโกะ ฮิมูระ

### ภาพยนตร์
* *[[Bad Boys|Bad Boys J]]: Saigo ni Mamoru Mono* (2556), รับบทเป็น ไอริ คิโนชิตะ
* *Pirameki Koyaku Koi Monogatari: Koyaku ni Akogareru Subete no Oyako no Tameni* (2558), รับบทเป็น ตัวเธอเอง
* *[[Corpse Party]]* (2558), รับบทเป็น เนโอมี นากาชิมะ
* *[[Corpse Party]]: Book of Shadows* (2559), รับบทเป็น เนโอมี นากาชิมะ

### รายการปกิณกะบันเทิง
* *Piramekino* (TV Tokyo, 15 พฤษภาคม 2556 — 30 กันยายน 2558)
* *Tokusou Keisatsu JUMPolice* (TV Tokyo, 4 เมษายน 2557 — ปัจจุบัน)
* *Riku Kai Ku Chikyu Seihuku Suru nan te* (TV Asahi, 11 เมษายน 2560 — ปัจจุบัน)

### โฆษณา
* เอชทีซี J [2555, 2557]
* ซอฟต์แบงก์ [2559], พากย์เสียงเป็นสุนัข

## บรรณานุกรม
### โฟโต้บุ๊ค
### Photobooks
* *NogizakaHa: Nogizaka46 First Shashinshū* (Futabasha, 22 ตุลาคม 2556)
* *Kikan Nogizaka vol.4 Saitō* (Tokyo News Service, 26 ธันวาคม 2557)
* *Kimi no Ashiato* (Gentosha, 24 กุมภาพันธ์ 2559)

## External links

หมวดหมู่:โนกิซากะโฟร์ตีซิกซ์
หมวดหมู่:บุคคลที่เกิดในปี พ.ศ. 2538
หมวดหมู่:บุคคลจากจังหวัดอากิตะ
หมวดหมู่:ศิลปินสังกัดโซนีมิวสิกเอนเตอร์เทนเมนต์เจแปน
จิโอะจัง แม่หนู โหด มัน ฮา

**จิโอะจัง แม่หนู โหด มัน ฮา** () เป็นการ์ตูนญี่ปุ่น เขียนโดย ทาดาทากะ คาวาซากิ ตีพิมพ์ในนิตยสาร*คอมิคแฟลปเปอร์รายเดือน*ของสำนักพิมพ์มีเดียแฟคทอรี ตั้งแต่ฉบับเดือนพฤษภาคม พ.ศ. 2557 ได้รับการดัดแปลงเป็นภาพยนตร์การ์ตูนโทรทัศน์ ผลิตโดยบริษัทดิโอเมเดีย เริ่มออกอากาศเมื่อวันที่ 6 กรกฎาคม พ.ศ. 2561

ในประเทศไทย *จิโอะจัง แม่หนู โหด มัน ฮา* ได้รับลิขสิทธิ์หนังสือการ์ตูนโดยสำนักพิมพ์เดกซ์เพรส

## เนื้อเรื่อง
เรื่องราวเกี่ยวกับการเดินทางจากบ้านไปโรงเรียนเด็กสาวมัธยมปลายชื่อมิยาโมะ จิโอะ ซึ่งระหว่างทางไปโรงเรียนในแต่ละวันจะมีเหตุการณ์ต่างๆเกิดขึ้นไม่ซ้ำกัน

## ตัวละคร
; มิยาโมะ จิโอะ 
:
: มิยาโมะ จิโอะ () เป็นนักเรียนหญิงมัธยมปลายผู้ผ่านประสบการณ์การไปโรงเรียนอย่างบ้าคลั่งมาทุกรูปแบบ เป็นนักเล่นเกมตัวยงโดยเฉพาะวิดิโอเกมตะวันตก และมักจะเอาประสบการณ์จากการเล่นเกมมาประยุกต์ใช้ในสถานการณ์ต่างๆ 
; โนโนมุระ มานานะ 
:
:โนโนมุระ มานานะ () เป็นเพื่อนสนิทของจิโอะตั้งแต่เรียนอยู่โรงเรียนประถม แม้มานานะและจิโอะจะสนิทกันมาก แต่ก็มักจะหักหลังกันเองอยู่บ่อยครั้ง
; โฮโซคาว่า ยูกิ 
:
:โฮโซคาว่า ยูกิ () เป็นเพื่อนร่วมชั้นของจิโอะที่เก่งด้านกีฬา 
; ชิโนซึกะ โมโมะ 
:
:ชิโนซึกะ โมโมะ () เป็นสมาชิกฝ่ายควบคุมความประพฤติของโรงเรียน แอบชอบอาจารย์โกโต้
; คุชิโทริ มาโดกะ 
:
:คุชิโทริ มาโดกะ () เป็นรุ่นพี่ที่โรงเรียนของจิโอะ เป็นประธานชมรมกาบัดดี้ 
; โกโต้ 
:
: โกโต้ () เป็นอาจารย์ที่โรงเรียนของจิโอะ มักมายืนที่ประตูโรงเรียนที่นักเรียนจะเข้ามาเรียนในทุกๆเช้า 
; อันโด มายุตะ 
:
: อันโด มายุตะ () เคยเป็นหัวหน้าแก๊งซิ่ง ถูกจิโอะหลอกให้ออกจากแก๊งซิ่งจากนั้นจึงหางานทำอย่างสุจริตเป็นพนักงานร้านสะดวกซื้อ แอบชอบจิโอะ 
; อันโด จิฮารุ 
:อันโด จิฮารุ () เป็นน้องสาวของมายุตะ

## อ้างอิง

## แหล่งข้อมูลอื่น
*

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวเซเน็ง‎
หมวดหมู่:มังงะที่ตีพิมพ์ในปี พ.ศ. 2557
หมวดหมู่:อนิเมะที่ออกฉายในปี พ.ศ. 2561
หมวดหมู่:โรงเรียนในวรรณกรรม
หมวดหมู่:ดิโอเมเดีย

หมวดหมู่:รายการโทรทัศน์ของโตเกียวเอ็มเอ็กซ์
แอลีเรซอ แจฮอนแบฆช์

**แอลีเรซอ แจฮอนแบฆช์ จีรอนเดห์** (, เกิด 11 สิงหาคม ค.ศ. 1993) เป็นนักฟุตบอลอาชีพชาวอิหร่าน ปัจจุบันเล่นตำแหน่งปีกและกองกลางตัวรุกให้กับไฟเยอโนร์ดในเอเรอดีวีซี และทีมชาติอิหร่าน เขาเป็นส่วนหนึ่งของทีมชาติในการแข่งขันฟุตบอลโลก 2014, เอเชียนคัพ 2015 และฟุตบอลโลก 2018 และเคยเล่นให้กับทีมชาติเยาวชน รุ่นอายุไม่เกิน 20 และ 23 ปี

ในปี ค.ศ. 2014 แจฮอนแบฆช์ได้รับคะแนนผู้เล่นเยาวชนยอดเยี่ยมมากเป็นอันดับที่สองในเอเรอดีวีซี ฤดูกาล 2013–14 ต่อมาในฤดูกาล 2017–18 เขาทำประตูในลีก 21 ประตู กลายเป็นผู้เล่นชาวเอเชียคนแรกที่เป็นผู้ทำประตูสูงสุดในเอเรอดีวีซี

## ทีมชาติ
วันที่ 5 ตุลาคม ค.ศ. 2013 แจฮอนแบฆช์ถูกเรียกตัวติดทีมชาติชุดใหญ่ในการแข่งขันเอเชียนคัพ 2015 รอบคัดเลือก นัดที่อิหร่านพบกับไทย เมื่อวันที่ 15 พฤศจิกายน โดยเขาลงมาเล่นในนาทีที่ 82 และทำประตูช่วยให้อิหร่านชนะไทย 3–0 ต่อมาวันที่ 1 มิถุนายน ค.ศ. 2014 เขามีชื่อติดทีมชาติในการแข่งขันฟุตบอลโลก 2014 เขาเล่นครบทั้งสามนัดในรอบแบ่งกลุ่มที่พบกับไนจีเรีย, อาร์เจนตินา และบอสเนียและเฮอร์เซโกวีนา และในวันที่ 30 ธันวาคม ค.ศ. 2014 เขามีชื่อติดทีมชาติในเอเชียนคัพ 2015

ในเดือนพฤษภาคม ค.ศ. 2018 แจฮอนแบฆช์ถูกเรียกติดทีมชาติในการแข่งขันฟุตบอลโลก 2018 ที่ประเทศรัสเซีย เขาเล่นรอบแบ่งกลุ่มครบทั้งสามนัดที่พบกับโมร็อกโก, สเปน และฟุตบอลทีมชาติโปรตุเกส

### ประตูในนามทีมชาติ
:*ประตูของทีมชาติอิหร่านขึ้นต้นก่อน*

## เกียรติประวัติ
**เอ็นอีซี**
* Eerste Divisie: 2014–15

**เอแซด**
* KNVB Cup รองชนะเลิศ: 2016–17, 2017–18

**อิหร่าน U20**
* ฟุตบอลอาเซียนชิงแชมป์เยาวชนอายุไม่เกิน 19 ปี: 2012

**รางวัลส่วนตัว**
* ผู้ทำประตูสูงสุดในฟุตบอลอาเซียนชิงแชมป์เยาวชนอายุไม่เกิน 19 ปี: 2012 (4 ประตู)
* ผู้เล่นยอดเยี่ยมประจำฤดูกาลของ Eerste Divisie (First Period): 2014–15
* ผู้เล่นที่ดีที่สุดประจำฤดูกาลของ Eerste Divisie (Gouden Stier): 2014–15
* ผู้ทำประตูสูงสุดในเอเรอดีวีซี: 2017–18 (21 ประตู)

## อ้างอิง

## แหล่งข้อมูลอื่น

*
*
*Alireza Jahanbakhsh  at PersianLeague.com

หมวดหมู่:นักฟุตบอลชาวอิหร่าน
หมวดหมู่:นักฟุตบอลทีมชาติอิหร่าน
หมวดหมู่:ผู้เล่นในเอเรอดีวีซี
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลไบรตันแอนด์โฮฟอัลเบียน
หมวดหมู่:ปีกฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในเอเชียนคัพ 2019
หมวดหมู่:ผู้เล่นในฟุตบอลโลก 2022
หมวดหมู่:บุคคลจากจังหวัดกีลอน
เจ้าชายมุฮัมมัด อะลี เจ้าชายแห่งอัศเศาะอีด

**เจ้าชายมุฮัมมัด อะลี เจ้าชายแห่งอัศเศาะอีด** (; ประสูติเมื่อวันที่ 5 กุมภาพันธ์ ค.ศ. 1979) เป็นทายาทผู้มีสิทธิโดยตรงต่อราชบัลลังก์อียิปต์และซูดานที่ถูกยุบเลิก และพระราชโอรสองค์ใหญ่ในพระเจ้าฟุอาดที่ 2 อดีตพระมหากษัตริย์

## พระชนมชีพและพระบรมวงศานุวงศ์

มุฮัมมัด อะลีประสูติที่ไคโร ประเทศอียิปต์ในวันที่ 5 กุมภาพันธ์ ค.ศ. 1979 โดยเป็นพระราชโอรสองค์โตในฟุอาดที่ 2 ผู้ถูกเนรเทศขณะที่พระองค์ยังทรงพระเยาว์และเติบโตขณะอยู่ในช่วงเนรเทศ กับ Fadila (ดอมีนิก-ฟร็องซ์ โลบ ปีการ์) อดีตพระชายา

ประธานาธิบดี อันวัร อัสซาดาต ได้อนุญาต Fadila พระราชมารดา ให้กำเนิดพระองค์ในประเทศอียิปต์ ตามคำขอของฟุอาดที่ 2 พระราชบิดา ทำให้มุฮัมมัด อะลีกลายเป็นสมาชิกสายตรงจากพระราชวงศ์อียิปต์องค์แรกที่กลับมายังประเทศอียิปต์หลังการรัฐประหาร ค.ศ. 1953 

เจ้าชายมุฮัมมัด อะลีเติบโตและศึกษาในทวีปยุโรปและประเทศโมร็อกโก พระองค์ทรงงานให้กับอสังหาริมทรัพย์ที่ปารีส พระองค์ก็ใช้เวลาที่ประเทศอียิปต์ โดยเฉพาะนับตั้งแต่รัฐบาลอียิปต์รับรองมรดกทางประวัติศาสตร์ของราชวงศ์มุฮัมมัด อะลี

## อภิเษกสมรส
พระองค์ทรงเษกสมรสกับ เจ้าหญิงนอเอล เจ้าหญิงแห่งซาอิด หรือ เจ้าหญิงนอเอลแห่งอัฟกานิสถาน เมื่อวันที่ 30 สิงหาคม ค.ศ. 2013 ซึ่งเจ้าหญิงทรงเป็นพระราชนัดดาใน พระเจ้าโมฮัมเหม็ด ซาเฮียร์ ชาห์แห่งอัฟกานิสถาน พระมหากษัตริย์พระองค์สุดท้ายของอัฟกานิสสถาน โดยมีแขกเข้าร่วมงานมากมาย อีกทั้งยังมีราชวงศ์ยุโรป เมื่อภิเษกสมรสแล้ว เจ้าหญิงนอเอล ได้รับการสถาปนาเป็น **เจ้าหญิงแห่งซาอิด พระวรชายา** มีพระราชบุตรดังนี้
#เจ้าชายฟูอัด ซาฮา ฮัดซัน
#เจ้าหญิงฟาร์รา-นูร์

## อ้างอิง

หมวดหมู่:เจ้าชายอียิปต์
หมวดหมู่:ชาวอียิปต์เชื้อสายกรีก
หมวดหมู่:ชาวอียิปต์เชื้อสายตุรกี
หมวดหมู่:ชาวอียิปต์เชื้อสายฝรั่งเศส
หมวดหมู่:ชาวอียิปต์เชื้อสายแอลเบเนีย
หมวดหมู่:ชาวอียิปต์เชื้อสายเซอร์แคเซีย
หมวดหมู่:ชาวอียิปต์เชื้อสายยิว
หมวดหมู่:มุสลิมชาวอียิปต์
หมวดหมู่:ราชวงศ์มูฮัมหมัดอาลี
หมวดหมู่:บุคคลจากไคโร
หมวดหมู่:ผู้อ้างสิทธิในราชบัลลังก์